โรงเรียนกาฬสินธุ์พิทยาสรรพ์

โรงเรียนกาฬสินธุ์พิทยาสรรพ์ (อังกฤษ : Kalasinpittayasan School) (อักษรย่อ: ก.พ.ส, K.P.S.) เป็นสถานศึกษาแห่งแรกของจังหวัดกาฬสินธุ์ ซึ่งแต่เดิมเป็นโรงเรียนชายล้วน ปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ รูปแบบสหศึกษา ทำการเรียนการสอนตามหลักสูตรการศึกษาขั้นพื้นฐาน ระดับมัธยมศึกษาตอนต้น และระดับมัธยมศึกษาตอนปลาย

**ประวัติโรงเรียน**
โรงเรียนกาฬสินธุ์พิทยาสรรพ์ ได้ก่อตั้งขึ้นในปีพุทธศักราช 2456 โดยผู้ที่ก่อตั้งโรงเรียนกาฬสินธุ์พิทยาสรรพ์คือ สมเด็จพระมหาวีรวงศ์ (อ้วน ติสฺโส) เป็นผู้ก่อตั้ง ในปีการศึกษาแรกที่มีการเรียนการสอน โรงเรียนกาฬสินธุ์พิทยาสรรพ์ได้เปิดสอนในระดับชั้นประถมศึกษาปีที่ 1 ถึงปีที่ 3 ในปีแรกมีนักเรียนที่เข้ารับการเรียนการสอนทั้งสิ้น 50 คน โดยมี นายบุญถม ชนะกานนท์ เป็นผู้บริหารโรงเรียนในขณะนั้น และมีคุณครู อีก 2 ท่าน คือ นายอุทา พิมพะสาลี และนายเหลา พิมพะสาลี

**ช่วงที่ 1 ยุคก่อตั้ง (พ.ศ. 2456-2484)**
 พ.ศ. 2456 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่วัดใต้โพธิ์คำ        - พ.ศ. 2460 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่เรือนจำเก่า            - พ.ศ. 2462 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่สโมสรเสื่อป่า- พ.ศ. 2472 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่วัดหอไตรปิฏการาม- พ.ศ. 2471 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่ศาลากลางจังหวัดกาฬสินธุ์ เพราะโรงเรียนกาฬสินธุ์พิทยาสรรพ์ถูกไฟไหม้ และได้มีการเริ่มลงทะเบียนเลขประจำตัวนักเรียนใหม่ โดยเริ่มนับจากหมายเลข 1- พ.ศ. 2474 นักเรียนโรงเรียนกาฬสินธุ์พิทยาสรรพ์ได้ย้ายมาเรียนในพื้นที่ปัจจุบัน และในปีเดียวกันได้มีการสร้างอาคารเรียนหลังแรก(อาคารเสาใหญ่) โดยใช้งบประมาณรวมทั้งสิ้น 10,000 บาท พร้อมทั้งบ้านพักครู 1 หลัง เมื่อวันที่ 16 ธันวาคม พ.ศ. 2474- พ.ศ. 2484 โรงเรียนกาฬสินธุ์พิทยาสรรพ์ได้มีการเปิดสอนเฉพาะระดับมัธยมศึกษา

**ช่วงที่ 2 (พ.ศ. 2510-2547)**
 พ.ศ. 2510 โรงเรียนกาฬสินธุ์พิทยาสรรพ์ได้เข้าร่วมโครงการโรงเรียนมัธยมศึกษาเพื่อพัฒนาชนบท- พ.ศ. 2534 โรงเรียนกาฬสินธุ์พิทยาสรรพ์ได้รับการคัดเลือกจากกระทรวงศึกษาธิการ ให้ได้รับรางวัลโรงเรียนพระราชทานระดับ โรงเรียนมัธยมศึกษาขนาดใหญ่ ประจำปีการศึกษา 2534 ในขณะนั้น นายวินัย เสาหิน ได้ดำรงตำแหน่งผู้อำนวยการ โรงเรียนกาฬสินธุ์พิทยาสรรพ์- พ.ศ. 2538 นายบรรเทา วรรณจำปี มาดำรงตำแหน่งแทน นายชุมพล เวียงเพิ่ม ซึ่งย้ายไปดำรงตำแหน่งผู้อำนวยการโรงเรียนขอนแก่นวิทยายน จังหวัดขอนแก่น- พ.ศ. 2543 นางพิสมัย อารีย์ มาดำรงตำแหน่งผู้อำนวยการโรงเรียนแทนนายบรรเทา วรรณจำปี ซึ่งเกษียณอายุราชการ  - พ.ศ. 2543 โรงเรียนได้งบประมาณค่าที่ดินและสิ่งก่อสร้างอาคารเรียนแบบ 324/ล41 (หลังคาทรงไทย) งบประมาณในการก่อสร้าง 14,850,000 บาท โดยสร้างแทนอาคารเสาใหญ่ที่ได้ทรุดโทรมไป   - พ.ศ. 2546 โรงเรียนก่อสร้างโรงอาหารระหว่างหอประชุมกับอาคารพลศึกษาและนายวานิชย์ ติชาวัน  ย้ายมาดำรงตำแหน่งผู้อำนวยการโรงเรียนในปีเดียวกันนี้ - พ.ศ. 2547 โรงเรียนได้จัดการเรียนการสอนโดยใช้ภาษาอังกฤษเป็นสื่อ (MEP) โดยเปิดสอนระดับชั้นมัธยมศึกษาปีที่ 1 จำนวน 2 ห้องเรียน ห้องเรียนละ  27 คน รวม 54 คน

**ช่วงที่ 3 (พ.ศ. 2548-ปัจจุบัน)**
 พ.ศ. 2548 โรงเรียนได้จัดการเรียนการสอนโดยใช้ภาษาอังกฤษเป็นสื่อ (MEP) โดยเปิดสอนระดับชั้นมัธยมศึกษาปีที่ 1 และระดับชั้นมัธยมศึกษาปีที่ 2 จัดศูนย์แนะแนวของเขตพื้นที่การศึกษาและศูนย์สอบของสำนักงานทดสอบแห่งชาติ ปรับปรุงห้องสมุดทั้งระบบ  มีการติดตั้งเครื่องปรับอากาศ มีห้องศึกษาค้นคว้าระบบอินเทอร์เน็ตและห้องสมุดเสียง (ใช้สำหรับศึกษาความรู้จากสื่อ T.V. /C.D./D.V.D./V.C.D.) จัดให้มีการสอนภาษาจีนให้กับนักเรียนที่มีความสนใจ โดยครูซึ่งเป็นเจ้าของภาษา จัดซื้อคอมพิวเตอร์เพื่อใช้ในการเรียนการสอน จำนวน 3 ห้อง 78 เครื่อง ด้วยเงินบริจาคอย่างมีวัตถุประสงค์ - พ.ศ. 2549 โรงเรียนได้จัดการเรียนการสอนโดยใช้ภาษาอังกฤษเป็นสื่อ (MEP) โดยเปิดสอนระดับชั้นมัธยมศึกษาปีที่ 1 ระดับชั้นมัธยมศึกษาปีที่ 2 และระดับชั้นมัธยมศึกษาปีที่ 3 รวมจำนวนทั้งสิ้น 4 ห้อง  จัดทำห้องปฏิบัติการคอมพิวเตอร์ 1 ห้อง พร้อมจัดซื้อเครื่องคอมพิวเตอร์เพื่อใช้ในการเรียนการสอนจำนวน 20 เครื่อง จัดให้มีการประกวดโครงงานเฉลิมพระเกียรติพระบาทสมเด็จพระเจ้าอยู่หัวทรงครองราชย์สมบัติ 60 ปี ส่งเสริมการแข่งขันทักษะด้านต่าง ๆ จัดให้มีการสอนภาษาจีนให้กับนักเรียนที่มีความสนใจ โดยครูซึ่งเป็นเจ้าของภาษา ขยายถนนคอนกรีตทางเดินทางเท้าเข้าห้องน้ำนักเรียนหญิงหลังอาคาร 1 เทพื้นคอนกรีตแก้ปัญหา ที่เก็บขยะข้างห้องสมุด ปรับปรุงโรงเก็บรถจักรยานยนต์นักเรียน ติดตั้งโครงเหล็กรอบ ๆ อาคารโรงรถทั้ง 3 แห่ง สร้างโรงเรือนหน้าห้องโสตทัศนศึกษาพร้อมปูกระเบื้อง ปูพื้นกระเบื้องหลังอาคาร 5 ทั้งหมด สร้างป้ายหินแกรนิตลานประดู่  ปรับปรุงภูมิทัศน์ ศาลพระภูมิและลานพระรูปใหม่ทั้งหมด ปรับปรุงและขยายห้องคอมพิวเตอร์ให้กว้างขึ้นเพื่อใช้ในการเรียนการสอน สร้างหลังคากันแดดและฝน  ทางเดินเชื่อมต่ออาคาร 2 และ 3 สร้างหลังคาและปูกระเบื้องด้านข้างห้องทะเบียนวัดผลเพื่อให้นักเรียนใช้เป็นแหล่งเรียนรู้และจัดตู้อินเทอร์เน็ตความเร็วสูง ปรับปรุงที่ดื่มน้ำสำหรับนักเรียนจำนวน 6 จุด เพื่อให้ปลอดภัยจากไฟรั่ว ปรับปรุงห้องน้ำนักเรียนหญิง หลังอาคารวิทยาศาสตร์ สร้างและปรับปรุงโรงเรือนหลังอาคารอุตสาหกรรม เพื่อใช้ในการเรียน การสอนกิจกรรมนักศึกษาวิชาทหาร ขยายถนนหน้าอาคารวิทยาศาสตร์เพื่อเป็นที่จอดรถยนต์ จัดทำแผ่นเหล็กปูตะแกรงปิดกั้นร่องน้ำหน้าอาคารประชาสัมพันธ์- พ.ศ. 2550 นายเสน่ห์ คำสมหมาย มาดำรงตำแหน่งผู้อำนวยการโรงเรียนแทน นายวานิชย์ ติชาวัน ซึ่งเกษียณอายุราชการ โรงเรียนได้งบประมาณค่าที่ดินและสิ่งก่อสร้างอาคารเรียนแบบ 216 ปรับปรุง 46 งบประมาณในการก่อสร้าง 14,773,000 บาท  โดยสร้างแทนอาคารชั่วคราวที่ได้ทรุดโทรม ก่อสร้างศาลาเฉลิมพระเกียรติ 80 พรรษา บริเวณหน้าอาคาร  5 จำนวน 2 หลัง ด้วยเงินเหลือจ่ายจากการงดตอกเสาเข็มอาคารเรียน 216 ปรับปรุง 46 ด้วยวงเงินก่อสร้าง 140,000 บาท ก่อสร้างศูนย์เรียนรวมเฉลิมพระเกียรติ 80 พรรษา บริเวณใต้ถุนอาคาร 6 วงเงินก่อสร้าง 1,719,000 บาท ได้ปรับปรุงภูมิทัศน์บริเวณหน้าและหลังอาคาร 6 เป็นลานธรรมและรอบบริเวณพระพุทธรูปประจำโรงเรียน ได้ปรับปรุงระบบเสียงประชาสัมพันธ์ตามอาคารเรียนทุกหลังและภายในบริเวณโรงเรียน นอกจากนี้ได้พัฒนาการเรียนการสอนวิทยาศาสตร์และคณิตศาสตร์เพื่อส่งเสริมผู้มีความสามารถพิเศษทางวิทยาศาสตร์ คณิตศาสตร์และเทคโนโลยี (GC)ในระดับชั้นมัธยมศึกษาปีที่ 4 จำนวน 1 ห้องเรียน ได้นำนักเรียนในโครงการไปทัศนศึกษา ณ มหาวิทยาลัยราชภัฏมหาสารคาม จัดประกวดโครงงานวิทยาศาสตร์ในโรงเรียนและนำนักเรียนไปแข่งขันโครงงานวิทยาศาสตร์ที่มหาวิทยาลัยขอนแก่น โครงการจัดการเรียนการสอนโดยใช้ภาษาอังกฤษเป็นสื่อ (MEP) จัดการเรียนการสอนโดยใช้ภาษาอังกฤษ 4 รายวิชา ได้แก่ คณิตศาสตร์ วิทยาศาสตร์ ภาษาอังกฤษ และคอมพิวเตอร์ จัดสอนเสริมหลังเลิกเรียนเป็นภาษาไทย คือ วิชาคณิตศาสตร์ วิทยาศาสตร์ ภาษาอังกฤษ และภาษาจีน ได้นำนักเรียนในโครงการไปทัศนศึกษา ณ ประเทศสิงคโปร์  รวม 5 วัน - พ.ศ. 2551 นายเสน่ห์ คำสมหมาย มาดำรงตำแหน่งผู้อำนวยการโรงเรียนกาฬสินธุ์พิทยาสรรพ์  โรงเรียนได้พัฒนาการสอนวิทยาศาสตร์และคณิตศาสตร์เพื่อส่งเสริมผู้มีความสามารถพิเศษทางวิทยาศาสตร์คณิตศาสตร์และเทคโนโลยี (TSM และ GC) ในระดับชั้นมัธยมศึกษาปีที่ 1 จำนวน 2 ห้องเรียนและระดับชั้นมัธยมศึกษาปีที่ 4 จำนวน 2 ห้องเรียน มีการนำนักเรียนระดับชั้นมัธยมศึกษาปีที่ 1 ไปฝึกการทำโครงงาน ณ มหาวิทยาลัยราชภัฏกาฬสินธุ์ มีการนำนักเรียนระดับชั้นมัธยมศึกษาปีที่ 4 ไปฝึกการใช้ห้องปฏิบัติการของมหาวิทยาลัยขอนแก่น ช่วงปิดภาคเรียน ส่วนนักเรียนในโครงการ จัดการเรียนการสอนโดยใช้ภาษาอังกฤษเป็นสื่อ (MEP) ได้นำนักเรียนในโครงการไปทัศนศึกษา ณ ประเทศสิงคโปร์ รวม 5 วัน ด้านอาคารสถานที่มีการสร้างห้องน้ำหลังอาคาร 6 จำนวน 1 หลัง เป็นห้องน้ำสำหรับนักเรียนหญิงและนักเรียนชายเพื่อบริการผู้ที่มาใช้ห้องเฉลิมพระเกียรติของทางโรงเรียนด้วย ได้สร้างทางเชื่อมอาคาร 1 กับอาคาร 6 ทาสีอาคารเรียนต่าง ๆ เพื่อสร้างบรรยากาศให้โรงเรียนสดใสยิ่งขึ้น - พ.ศ. 2552 นายเสน่ห์ คำสมหมาย ได้พัฒนาโรงเรียนไปสู่โรงเรียนผู้นำการเปลี่ยนแปลง ได้ให้การช่วยเหลือโรงเรียนน้อง มีการนำวงโปงลางไปแลกเปลี่ยนวัฒนธรรม ณ ประเทศตุรกีเป็นเวลา 2 สัปดาห์ ได้สร้างทางเชื่อมระหว่างอาคาร 1 กับอาคาร 2  โรงเรียนได้ซื้อรถบัสมา 1 คันใช้ในการนำนักเรียนไปทัศนศึกษาไปเรียนรู้ในแหล่งเรียนรู้ต่าง ๆ โรงเรียนได้พัฒนาการสอนวิทยาศาสตร์และคณิตศาสตร์เพื่อส่งเสริมผู้มีความสามารถพิเศษทางวิทยาศาสตร์คณิตศาสตร์และเทคโนโลยี (TSM และ GC) ในระดับชั้นมัธยมศึกษาปีที่ 1 จำนวน 2 ห้องเรียนและระดับชั้นมัธยมศึกษาปีที่ 4 จำนวน 1 ห้องเรียน พัฒนาการสอนวิทยาศาสตร์และคณิตศาสตร์เพื่อส่งเสริมผู้มีความสามารถพิเศษทางภาษา (TSL) ในระดับชั้นมัธยมศึกษาปีที่ 4 จำนวน 1 ห้องเรียน- พ.ศ. 2565 โรงเรียนได้จัดหลักสูตร โครงการห้องเรียนส่งเสริมศักยภาพทางวิชาการ (EAC) เพื่อส่งเสริมหลักสูตรที่ตรงตามความต้องการของผู้เรียน ผู้เรียนสามารถค้นพบและเพิ่มศักยภาพทางวิชาการของตนเอง  เพื่อเข้าร่วมกิจกรรมทักษะทางวิชาการ ชั้นมัธยมศึกษาปีที่ 4 จำนวน 1 ห้องเรียน- พ.ศ. 2567 โรงเรียนได้ดำเนินการพัฒนาโครงการห้องเรียนส่งเสริมศักยภาพทางวิชาการ (EAC) โดยจัดตั้งขึ้นทั้งหมด 4 ห้องเรียน ซึ่งมุ่งเน้นการเสริมสร้างความรู้และทักษะเฉพาะทางในสาขาวิชาต่าง ๆ ได้แก่ วิศวกรรม, วิทยาศาสตร์คอมพิวเตอร์, วิทยาศาสตร์สุขภาพ, นิติศาสตร์ รัฐศาสตร์และสังคมศาสตร์

**รายนามครูใหญ่ อาจารย์ใหญ่ และผู้อำนวยการโรงเรียน**

**แผนการเรียนพิเศษ**
โรงเรียนกาฬสินธุ์พิทยาสรรพ์ จัดการศึกษาในระดับ มัธยมศึกษาตอนต้นและมัธยมศึกษาตอนปลายดังนี้- มัธยมศึกษาตอนต้น
** โครงการส่งเสริมความเป็นเลิศทางด้านวิทยาศาสตร์ และคณิตศาสตร์ (มัธยมศึกษาตอนต้น) (Talented Student Program on Science and Mathematic : TSM)
** โครงการส่งเสริมความเป็นเลิศทางด้านภาษาอังกฤษ  (มัธยมศึกษาตอนต้น)(Mini English Program : MEP)-  มัธยมศึกษาตอนปลาย
** โครงการส่งเสริมความเป็นเลิศทางด้านวิทยาศาสตร์ และคณิตศาสตร์ (มัธยมศึกษาตอนปลาย)(Gifted Children Program : GC)
** โครงการส่งเสริมความเป็นเลิศทางด้านภาษา  (มัธยมศึกษาตอนปลาย)(International Math Science : IMS )
** โครงการห้องเรียนพิเศษโครงการส่งเสริมความสามารถทางภาษา ศิลปะ และสังคมที่สอนโดยใช้ภาษาอังกฤษ (Intensive Program : IP)

**อาคาร/สถานที่**
 อาคารเรียน 1 เป็นอาคารที่ตั้งอยู่ทางทิศเหนือของโรงเรียน ก่อสร้างเมื่อ พ.ศ. 2523 เป็นอาคารคอนกรีตเสริทเหล็ก สูง 3 ชั้นประกอบไปด้วยห้องต่าง ๆ ดังนี้ 
** ชั้นที่ 1 ห้องประชุมเล็ก, ฝ่ายธุรการการเงิน, ห้องแผนงาน, กลุ่มสาระการเรียนรู้วิทยาศาสตร์ และห้องพัสดุ
** ชั้นที่ 2 ห้องปฏิบัติการวิทย์ 1-4, ห้องปฏิบัติการฟิสิกส์ และเคมี
** ชั้นที่ 3 ปฏิบัติการวิทย์ 5, ห้องเรียนสีเขียว, ห้องปฏิบัตการชีวะ 1-2 และห้องเรียน- อาคารเรียน 2 สร้างเมื่อ พ.ศ. 2521 เป็นอาคารคอนกรีตเสริมเหล็ก สูง 3 ชั้น ประกอบด้วยห้องต่าง ๆ ดังนี้
** ชั้นที่ 1 สำนักฝ่ายวิชาการ, ห้องคอมพิวเตอร์ MEP, ศูนย์ความร่วมมือภาษาอังกฤษ ไทย-นิวซีแลนด์ และห้องเรียน
** ชั้นที่ 2 กลุ่มสาระการเรียนรู้ภาษาไทย, กลุ่มสาระการเรียนรู้ภาษาต่างประเทศ, สำนักงาน MEP, ห้องเรียน MEP
** ชั้นที่ 3 ห้องปฏิบัติการภาษาต่างประเทศ 1-2, สำนักงาน TSL, ห้องเรียน TSL- อาคารเรียน 3 ก่อตั้งเมื่อ พ.ศ. 2530 เป็นอาคารคอนกรีตเสริมเหล็ก สูง 3 ชั้น ประกอบด้วยห้องต่าง ๆ ดังนี้
** ชั้นที่ 1 ห้องโสตทัศนศึกษา, กลุ่มสาระการเรียนรู้สุขศึกษาและพลนามัย, กลุ่มสาระการเรียนรู้สังคมศึกษา ศาสนา และวัฒนธรรม, กลุ่มสาระการเรียนรู้การงานอาชีพและเทคโนโลยี (คอมพิวเตอร์)
** ชั้นที่ 2 กลุ่มสาระการเรียนรู้คณิตศาสตร์, ศูนย์ปฏิบัติการคอมพิวเตอร์ และห้องเรียน
** ชั้นที่ 3 ห้องดนตรีนาฏศิลป์, ห้องปฏิบัติการคณิตศาสตร์ และห้องเรียน- อาคารเรียน 4 เป็นอาคารที่ตั้งอยู่ทางทิศตะวันออกของโรงเรียน ก่อสร้าง เมื่อ พ.ศ. 2533 เป็นอาคารคอนกรีตเสริมเหล็ก สูง 4 ชั้น ประกอบด้วยห้องต่าง ๆ ดังนี้
** ชั้นที่ 1-4 ห้องเรียน- อาคารเรียน 5 เป็นอาคารก่อสร้าง เมื่อพ.ศ. 2542 สร้างเสร็จเมื่อ พ.ศ. 2544 โดยก่อสร้างแทนอาคารเสาใหญ่ เป็นอาคารคอนกรีตเสริมเหล็ก สูง 4 ชั้น ประกอบด้วยห้องต่าง ๆ ดังนี้
** ชั้นที่ 1 เอนกประสงค์, ศูนย์แนะแนว และห้องจัดรายการวิทยุ
** ชั้นที่ 2-4 ห้องเรียน- อาคารเรียน 6 เป็นอาคารแบบ 216ล เป็นอาคารคอนกรีตเสริมเหล็ก ตั้งอยู่ทางทิศเหนือของโรงเรียน ก่อสร้างเมื่อพุทธศักราช 2549 แล้วเสร็จเมื่อเดือนพฤษภาคม 2550 ประกอบด้วยห้องต่าง ๆ ดังนี้
** ชั้นที่ 1 ห้องประชุมใหญ่, สำนักงานห้องเรียนวิทยาศาสตร์, ห้องทะเบียน-วัดผล
** ชั้นที่ 2-3 ห้องเรียนวิทยาศาสตร์- อาคารเรียน 7 อาคารคอนกรีตเสริมเหล็ก 4 ชั้น ก่อสร้างเมื่อปีพุทธศักราช 2554 ตั้งอยู่ทางทิศใต้ของโรงเรียน 
** ชั้นที่ 1 ห้องผู้อำนวยการ, ห้องสมุด, ศูนย์ภาษา, สำนักงานฝ่ายปกครอง
** ชั้นที่ 2-4 ห้องเรียน- อาคารโรงอาหาร ก่อสร้างเมื่อ พ.ศ. 2534 เป็นอาคารคอนกรีตเสริมเหล็ก สูง 2 ชั้น ชั้นบนเป็นหอประชุม ชั้นล่างเป็นโรงอาหาร- อาคารหอประชุม ก่อสร้างเมื่อ พ.ศ. 2534 เป็นอาคารคอนกรีตเสริมเหล็ก สูง 2 ชั้น ชั้นบนเป็นหอประชุม ชั้นล่างเป็นโรงอาหาร- อาคารประชาสัมพันธ์ - สำนักงานฝ่ายบริการ (บ้านพักผู้อำนวยการเดิม)- อาคารโรงฝึกพลศึกษา ก่อสร้างเมื่อ พ.ศ. 2522  เป็นอาคารคอนกรีตเสริมเหล็ก 1 ชั้น เป็นอาคารอเนกประสงค์ ใช้เล่นกีฬา จัดกิจกรรมต่าง ๆ โดยตั้งอยู่ทางทิศใต้ของโรงเรียน ประกอบไปด้วยห้องดนตรีพื้นเมือง และห้องพักครูพลศึกษา- ศูนย์กีฬา/Sport Complex สระว่ายน้ำ- ศูนย์บริการทางการแพทย์ (งานอนามัยโรงเรียน) เป็นอาคาร 1 ชั้น- ห้องสมุด - อาคารอุตสาหกรรม อาคารอุตสาหกรรมก่อสร้างเมื่อ พ.ศ. 2515 เป็นอาคารคอนกรีตเสริมเหล็กชั้นเดียว ใช้เป็นห้องปฏิบัตการอุตสาหกรรม - อาคารเกษตรกรรม/อาคารคหกรรม ก่อสร้างเมื่อ พ.ศ. 2515 เป็นอาคารคอนกรีตเสริมเหล็กชั้นเดียว ใช้เป็นห้องต่าง ๆ ดังนี้ กลุ่มสาระการเรียนรู้การงานอาชีพและเทคโนโลยี, ห้องปฏิบัตการเกษตรกรรม และห้องปฏิบัติการคหกรรม - อาคารศิลปะ/อุตสาหกรรม อาคารสิลปศึกษา ก่อสร้างขึ้นเมื่อ พ.ศ. 2522 เป็นอาคารคอนกรีตเสริมเหล็ก 2 ชั้น ประกอบไปด้วยห้องต่าง ๆ ดังนี้ ห้องปฏิบัติการศิลปศึกษา (ทัศนศิลป์), ห้องปฏิบัติการศิลปศึกษา(โยธวาฑิต) และห้องปฏิบัตการอุตสาหกรรม

**บุคคลที่มีชื่อเสียง**
 ขวัญชนก กำนาดี (หนามเตย ไทดอลมิวสิค)- ทัศนศักดิ์ ถนอมสิทธิ์ (กานต์ ทศน)- เศรษฐพงศ์ เพียงพอ (เต๋า)- ศิริลักษณ์ คอง (หลิงหลิง คอง)

**โครงการ Mini English Program : MEP และ Intensive Program : IP **
 โครงการ Mini English Program หรือ MEP จัดการเรียนการสอนรายวิชา คณิตศาสตร์ วิทยาศาสตร์ และ ภาษาอังกฤษ โดยใช้ภาษาอังกฤษจากชาวต่างชาติ อิงการสอนตามหลักสูตรแกนกลางการศึกษาขั้นพื้นฐานของกระทรวงศึกษาธิการ โครงการ MEP เป็นหลักสูตรชั้นมัธยมตอนต้น - โครงการ Intensive Program หรือ IP เป็นโครงการที่ส่งเสริมความสามารถทางภาษา ศิลปะ และสังคมที่สอนโดยใช้ภาษาอังกฤษจากชาวต่างชาติ อิงการสอนตามหลักสูตรแกนกลางการศึกษาขั้นพื้นฐานของกระทรวงศึกษาธิการ โครงการ IP เป็นหลักสูตรชั้นมัธยมศึกษาตอนปลาย
** โครงการ IP ยังเป็นหลักสูตรที่มุ่งเน้นพัฒนาผู้เรียนด้านภาษาที่ 3 อีกด้วย โดยโครงการได้จัดให้นักเรียนได้เลือกศึกษาภาษาที่ผู้เรียนสนใจ ดังนี้ 1. ภาษาจีน 2. ภาษาเกาหลี 3. ภาษาญี่ปุ่น
** นักเรียนที่จบการศึกษาจากโครงการ IP สามารถศึกษาต่อในด้าน มนุษยศาสตร์, คณะอักษรศาสตร์, ศิลปศาสตร์, นิเทศศาสตร์, สื่อสารมวลชน, วารสารศาสตร์, ศึกษาศาสตร์, การจัดการบริหารธุรกิจ, การโรงแรมและการท่องเที่ยว, นิติศาสตร์, รัฐศาสตร์ หรือการเมืองการปกครองในระบบอุดมศึกษา

**โครงการ Gifted (ส่งเสริมความเป็นเลิศทางวิทยาศาสตร์) TSM & SMTE**
Gifted คือ โครงการที่จัดตั้งขึ้นเพื่อสนับสนุนให้เด็กผู้มีความสามารถพิเศษทางด้านวิทยาศาสตร์มีความรู้ ทักษะ กระบวนการคิดมากยิ่งขึ้น โดยการพัฒนาเด็กที่มีความสามารถพิเศษทางด้านวิทยาศาสตร์นี้ทุกด้าน ซึ่งในปี พ.ศ. 2550 ได้เปิดทำการสอนห้องเรียน Gifted รุ่นที่ 1 เป็นห้องเรียนวิทยาศาสตร์  ในระดับชั้นมัธยมศึกษาปีที่ 4 ของโรงเรียน จำนวน 1 ห้องเรียน

**โครงการ Excellent Academic Class (ส่งเสริมศักยภาพทางวิชาการ) : EAC**
โครงการห้องเรียนส่งเสริมศักยภาพทางวิชาการ (Excellent Academic Class : EAC) แผนการเรียนวิทย์คณิต (ห้องเรียนปกติ)
ที่มีการจัดหลักสูตรและกิจกรรมเสริมหลักสูตรที่ตรงตามความต้องการของผู้เรียนที่หลากหลาย  ผู้เรียนสามารถค้นพบและเพิ่มศักยภาพทางวิชาการของตนเอง  เพื่อเข้าร่วมกิจกรรมทักษะทางวิชาการ การสอบวัดความรู้ภาษาอังกฤษตามมาตรฐานสากล การเข้าศึกษาต่อและประกอบอาชีพต่อไป ซึ่งในปี พ.ศ. 2565 ได้เปิดทำการสอนห้องเรียน EAC รุ่นที่ 1 ในระดับชั้นมัธยมศึกษาปีที่ 4 ของโรงเรียน จำนวน 1 ห้องเรียน
ในปี พ.ศ. 2567 โรงเรียนได้พัฒนาศักยภาพทางการศึกษาด้วยการขยายแผนการเรียนเพิ่มเติม ห้องเรียนใหม่ 4 ห้อง ภายใต้โครงการห้องเรียนส่งเสริมศักยภาพทางวิชาการ เพื่อส่งเสริมความสามารถของผู้เรียนในสาขาวิชาต่าง ๆ ดังนี้- โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (วิศวกรรม)- โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (วิทยาศาสตร์คอมพิวเตอร์)- โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (วิทยาศาสตร์สุขภาพ)- โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (นิติศาสตร์ รัฐศาสตร์และสังคมศาสตร์)

**อ้างอิง**

**แหล่งข้อมูลอื่น**
  เว็บไซต์โรงเรียนกาฬสินธุ์พิทยาสรรพ์- โรงเรียนกาฬสินธุ์พิทยาสรรพ์- area=101724
หมวดหมู่:โรงเรียนในจังหวัดกาฬสินธุ์
หมวดหมู่:โรงเรียนประจำจังหวัด
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากาฬสินธุ์
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนที่ก่อตั้งในปี พ.ศ. 2456
หมวดหมู่:สถานศึกษาในอำเภอเมืองกาฬสินธุ์